Okresná prokuratúra Nitra 
Damborského 1, 949 99 Nitra 1 	

Sp. zn. : 3 Pv 583/12/4403	Nitra, 21.2.2013
EEČ : 2-32-42-2013

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
ako otec dieťaťa XXXXX, nar. XXXXX bytom u matky XXXXX v XXXXX hoci má k nemu vyživovaciu povinnosť vyplývajúcu zo Zákona o rodine a rozsudkom Okresného súdu Nitra sp. zn. XXXXX zo dňa XXXXX právoplatným dňa XXXXX mu výška tejto povinnosti bola určená tak, že má prispievať na výživu maloletého XXXXX sumou vo výške 65,- eur mesačne vždy do 15-teho dňa v mesiaci vopred k rukám matky, si túto zákonnú vyživovaciu povinnosť riadne neplní a tak za obdobie od 01.03.2012 do 21.02.2013 dlhuje na výživnom k rukám matky XXXXX sumu vo výške 715,- eur, 

lebo zanikla trestnosť činu
Odôvodnenie:
Policajt Obvodného oddelenia PZ XXXXX uznesením sp. zn. XXXXX zo dňa 03.10.2012 podľa § 199 odsek 1 Trestného poriadku začal trestné stíhanie a uznesením tej istej spisovej značky zo dňa 20.12.2012 podľa § 206 odsek 1 Trestného poriadku vzniesol obvinenie XXXXX za prečin zanedbania povinnej výživy podľa § 207 odsek 1 Trestného zákona na skutkovom základe uvedenom vo výrokovej časti tohto uznesenia. 
Prečinu zanedbania povinnej výživy podľa § 207 odsek 1 Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.  
Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu.
Podľa § 86 písmeno a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
           Obvinený ku skutku, ktorý sa mu kladie za vinu uviedol, že si je vedomý svojej vyživovacej povinnosti na syna XXXXX ako aj toho, že výživné pravidelne neplatí od 01.03.2012, čím mu vznikol dlh na výživnom vo výške 715 eur. Postupne uhradil poštovými poukážkami výživné v celej výške, teda svoj dlh riadne splatil a už nedlhuje na výživnom žiadnu sumu a naďalej si bude riadne vyživovaciu povinnosť plniť.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                               
            Svedkyňa XXXXX uviedla, že obvinený jej postupne uhradil celkovo sumu 715,- eur, čím dodatočne svoj dlh na výživnom uhradil v plnej výške a na syna XXXXX už nedlhuje ani jeden cent.  
Svedok XXXXX uviedol, že od 01.03.2012 mal otec uhradiť výživné vo výške 715,- eur, ktorú sumu uhradil dodatočne a v plnej výške. 
Z výsledkov dokazovania vyplynulo, že obvinený XXXXX uhradil dlžné výživné v plnom rozsahu a keďže neplatenie výživného nemalo na maloleté dieťa nepriaznivé následky,  rozhodla som tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Renáta Renáčová
prokurátorka